Saatekülaline tõsteti Taevasse, kus ta kuulis saladusi sellest,
kuidas elada Jumala avaldunud ligiolus 24/7.
Mõtle, milline võiks olla su elu, kui kogeksid Ta ligiolu kogu aeg!
Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Ole koos Sidiga saates: "See on üleloomulik!"
Tere tulemast minu maailma, kus üleloomulik on tavapärane.
Ma ei soovi elada teisel viisil. Olen elanud teisel viisil ja
olen elanud Jumala ligiolus. Jumala ligiolu on palju parem.
Saatekülaline Shane Warren ei teadnud 12-aastase poisina
midagi Jumala reaalsusest, kuid tal käis üks salapärane külaline.
Räägi sellest külalisest.
Kui olin 12-a, ehitas mu vanaisa lastelastele kindluse.
Olin vanim lapselaps ja veetsin vanaisaga koos palju aega.
Mul olid suurepärased vanemad ja vanavanemad, kes armastasid mind.
kuid kunagi ei rääkinud usust, küll aga õpetasid seda austama.
Läksin ühel päeval kindlusse, et olla üksi ja mängida.
Seal istudes vaatasin üles ja nägin üht meest enda ees seismas.
Inimesed ütlevad, et Ta on alati valgesse riietunud. Mina nägin,
et ta oli riietunud päikesesse - see valgus oli nii ere.
Jumala armastus oli ülevoolav - ma ei olnud enne ega ole hiljem
enam midagi sellist kogenud.
Olen otsinud aastaid sõnu, mis seda tunnet kirjeldaks.
Leidsin Jesaja 6, kus Jesaja näeb Issandat kõrgel aujärjel ja ütleb:
"Olen kadunud." Ma ei olnud 12-a poisina teinud suuri patte,
aga korraga teadsin, et olen ebatäiuslik, olen kadunud.
Samas olin kõige kõrgema Jumala armastusega üle valatud.
Issand tuli mu juurde ja asetas oma parema käe mu pea peale.
Sul olid siis juuksed?
Jah. Paljud arvavad, et selle pärast kaotasingi oma juuksed.
Tema käsi põletas mu pead nagu tuline metall.
Ta ütles: "Olen kutsunud sind rahvastele kuulutajaks."
Puhkesin nutma. Vaatasin häbi- või süütundes alla - ei teagi,
mis see oli. Kui vaatasin taas üles, siis tundsin ikka kätt pea peal,
kuid Ta ise oli läinud. Jooksin vanaisa juurde ja ütlesin:
"Ütle ometi, mis see oli, mida ma nägin?". Ta ei osanud vastata.
Aga ta ütles: "Sinu tädi käib kirikus. Küsime tema käest."
Läksime tädi Barbara juurde. Ta on siiani elus. Tema ütles:
"Usun, et sa nägid Issandat." Järgmisel pühapäeval 1982. a
ülestõusmispühadel läksin esimest korda kirikusse.
Abilised hakkasid ohvrit koguma. Ma ei teadnud, mida teha.
Olin esimest korda kirikus. Jooksin ette, et anda oma süda Jeesusele
ja alustada oma teekonda üleloomulikus sfääris.
Kui Shane kuulutab inimestele, siis tunneb ta Jumala käsi ja sama tuld
oma pea peal ja siis sünnivad imed.
Räägi sellest, kui kogudus ülistas Jumalat ja oli üks pimedana sündinu.
Rabide sõnul on kolm peamist messiaanlikku imet, mis näitavad,
et tegemist on Messiaga.
Üks neist on see, et pimedana sündinud saavad nägijaiks.
Ühel pühapäeval tabas Jumala vägi kogudust. See oli lausa metsik.
Minu religioosne mina tahtis püsti tõusta ja kõiki vaigistada.
Aga Issand ütles: "Ära ütle midagi. See olen Mina."
Tekkis veel suurem kaos. Tahtsin taas tõusta ja olukorda vaigistada.
Nüüd ütles Issand juba karmimalt: "Kui takistad seda, siis takistad
Mind ja Mina takistan sind." Läksin kartuses kantslist eemale.
Tegin altarikutse. Ütlesin: "Jumal on siin. Kes vajab Tema puudutust,
tulge ette." Tuli üks pime mees Sammy, kes kandis tumedaid prille.
Ta liikus alati naise abil. Ta oli ka koguduse liige.
Tema olukord oli kõigile teada. Ta seisis minu vasakul käel nurgas,
läksin ja panin käed ta peale. Ta kukkus maha ja hakkas keeltes
palvetama. Mina käisin altari ees, panin inimestele käsi peale.
Siis haaras üks abiline värisedes must kinni ja ütles: "Pastor!" -
"Mis on?" - "Pime mees!" - "Mis temaga on?" - "Ta näeb!"
Pöördusin ja hämmastudes nägin, et ta oli tumedad prillid eest võtnud.
Tema kepp lebas põrandal. Ta armas naine hoidis sõrmi üleval
ja mees ütles, mitu sõrme üleval on.
Jumal tervendas ta silmad. Kutsusime ta platvormile.
Meil on suur saal. Ta nägi kõike, ka rõdul olevate inimeste särgivärve.
See oli kõige aulisem asi, mida eales olen näinud.
Kuid see oli topeltime. Üks oli see, et pimedana sündinu nägi jälle,
aga ta läks ka arsti juurde, sest tal ei olnud nägemisnärvi.
Ilma selleta ei ole võimalik näha.
Arst uuris seda. Mida ta ütles?
Arst ütles: "Sa näed viirastusi. Ei ole võimalik, et sa näed."
Ta suutis kõike lugeda.
Tal ei olnud nägemisnärve, kuid ta nägi ikkagi. Mõistate?
Täielik ime. Arvati, et ta näeb viirastusi, kuid ta nägi lugeda.
Ta käis palju kordi arsti juures, luges kõike, kõik oli sama.
Millega ta praegu tegeleb? - Ta on arvutiprogrammeerija.
Olete te näinud pimedat arvutiprogrammeerijat?!
Samal õhtul said inimestel seljad silmapilkselt terveks,
jalad kasvasid ühepikkuseks. Meie diakonil ja helimehel
oli õnnetuse tagajärjel sama viga.Tal oli palju operatsioone.
Tema jalg kasvas pikemaks. Ta tunnistas sellest kõigile.
Kas üks tema jalg oli teisest lühem?
Jah. Kui Jumal tervendas Sammy, tuli Jumala vägi ja tema jalg
kasvas pikemaks. Ta ei saanud algul aru, milles asi. Ühes kingas
oli tal kõrgendus. Ta pidi selle ära võtma, et saaks sirgelt seista.
Jumal oli ta jala tervendanud.
Kui Messias asetas käe Shane'i pea peale, juhtus midagi väga imelist.
Shane teab sageli inimeste nimesid, keda ta varem kohanud pole.
Ta teab nende aadresse, kuigi pole neid inimesi enne kohanud.
Ta teab isegi nende unenägusid. Ja mis veel parem - ta teab
nende unenägude tähendust. Varsti kuuled sellest rohkem.
Jää meiega.
Naaseme varsti saatesse.
Tema Ise on meie rahu,
Tema, kes tegi juudid ja paganad üheks
ja lammutas eraldava vaheseina.
Tema plaan oli Iseenda kaudu luua üks uus inimene.
Üks uus inimene. (Inglise, vene ja heebrea k.)
Naaseme saatesse: "See on üleloomulik!"
Siin Sid Roth. Kuidas sulle meeldib meie stuudiopublik?
Ütlesin varem "elav stuudiopublik". Mu naine aga ütles, et sõna "elav"
vastandsõna on "surnud". Seepärast ma enam ei ütle "elav stuudiopublik".
Shane Warren, sul oli üks imeline kogemus pärast üht kurba sündmust.
Tema isa suri noorelt. Tema ema kurvastas nii väga,
et oli sõna otseses mõttes suremas. Shane on näinud palju imesid.
Need on tema jaoks tavalised. Nüüd on ta enda ema suremas.
Ühel raskemail ööl oma elus hoiab ta oma ema, kes on hääbumas,
ei söö midagi, ainult kurvastab oma mehe pärast, kes suri.
Shane läheb teise tuppa ja valab oma südame Jumala ette.
Mida sa ütlesid?
Ütlesin: "Issand, ma ei saa aru, mida sa teed. Tuhanded inimesed
maailmas on kogenud imesid, kui neile on käed peale pandud.
Ma ei saa aru, mida sa teed. Aga tahan öelda, et mis mu emaga
ka ei juhtuks, ma teenin sind ikka, olen sulle ustav ja kuulutan
evangeeliumi kuni maailma otsani." Korraga pöördusin vaenlase poole:
"Vaenlane, ükskõik mis mu emaga või minuga juhtub, sa ei saa iialgi
minult võtta - minu laulu, minu kiituslaulu."
Võtsin kitarri ja hakkasin Jumalat ülistama.
Korraga tõsteti mind üles. Parim viis selle kirjeldamiseks on
Pauluse sõnad: "Mind tõsteti üles." Mind tõsteti taevastesse.
Järgmise seitsme tunni jooksul nägin vaimset sfääri, ülistuse
tähendust ja inglite osa ülistuses.
Sind tõsteti Taevasse seitsmeks tunniks?
Jah. Sain seda teada pärast ihusse naasmist, ma põrkusin oma ihusse.
Paulus ütles: "Ma tean inimest - kas ta oli ihus või ihust lahus".
Sa tead, millest ta rääkis? - Tean seda täpselt.
See põrkumine ehmatas mind. Mu käed olid ikka veel kitarri
keeltel ja ma istusin toolil. Vaatasin kella ja sain aru,
olin seitse tundi seal olnud. - Kuidas see su elu muutis?
See muutis kõike. Issand käskis mul kuulutada vaimsest sfäärist.
Inimesed ei tea, kui aktiivne on nähtamatu sfäär meie ümber.
Kõikjal siin stuudios on inglid.
Kui me neid palja silmaga ei näe, ei tähenda, et neid ei ole.
Enne teleskoobi ja mikroskoobi leiutamist olid tähed ja mikroobid
olemas, vaatamata sellele, et meie neid ei näinud.
See muutis mu elu, enne ma vaimset reaalsust sel viisil ei näinud.
See muutis mu teenistust. Enne jutlustamist püüan aru saada,
mida Jumal selle paiga atmosfääris teeb.
See mõjutab ka isiklikku palveaega. Ütlen seda kõikjal:
"Oled läbimurdele lähemal, kui arvad." Meie ellu on saadetud
inglid, kelle kätes on läbimurre.
Sa loed Piiblit, sa tead seda kõike. Miks sa pidid nägema, et uskuda?
Ma ei loe ainult Piiblit, vaid pean end ka heaks teoloogiks.
Jumal on aga teoloogia soomused mu silmadelt võtnud.
Üks suurim komistuskivi koguduses ja religioonis üldse on pimedus,
millest tulenevalt näeme igavikku inimlikust,
mitte Jumala vaatevinklist.
Jumal võttis need soomused mult ära. See oli erakordne.
Sellest alates näen kõikjal imesid ja Jumala hämmastavaid tegusid.
Räägi naisest, kellel oli lihasööja bakter.
See oli ühel meie koguduse naisel. Ta nimi on mul keele peal.
Ta kaenla all olid sügavad haavad. Seda oli väga kurb vaadata.
Ta oli loomult väga töökas, ta oli ema. Haigus aga röövis kogu ta jõu.
Ühel teenistusel, kus Jumal oli eriliselt lähedal, pandi käed
ta peale ja paluti ta pärast.
Õhtul võttis ta pluusi seljast, et haavu siduda, aga need
olid kadunud. Jumal oli ta sellest haigusest terveks teinud.
Ta oli käinud mitme arsti juures, kuid keegi ei suutnud teda aidata.
Nägin sellest naisest pilte, kus ta oli haige. See haigus oli jube.
Kaua tervenemine aega võttis?
Arvan, et eestpalvest kuni koju jõudmiseni. Kui ta pluusi seljast
võttis, siis ta alles nägi: "Oh, milline ime on sündinud."
Ta oli palve ajal Issanda ligiolus ning pikali Püha Vaimu väe all.
Ta ei teadnud ise, mis toimub.
Need, kes kuulevad Shane'i õpetust, saavad sama ilmutuse, mis tema sai.
Nad hakkavad nägema nähtamatut maailma ja palve ei ole enam vaev.
Jumala ülistamine ei ole enam vaev. Sa tajud, mis ümberringi toimub,
ning soovid kindlasti sellest osa saada.
Usun, et Shane teenib meid üleloomulike vaimuannetega ja
lausa nime pidi. Ole selleks valmis ja jää meiega.
Naaseme varsti saatesse.
Pastor Tony Kemp ei näinud 26 a pika teenistuse ajal suuri imesid.
Siis avas ta meie veebisaidi www.SidRoth.org ja vaatas arhiivist
saateid "See on üleloomulik!" 5-8 tundi päevas.
See oli justkui üleloomulikkuse kool. Teda õpetati ning ta sai
aina uusi kogemusi - imed hakkasid tema teenistusel juhtuma.
Jalutud käisid, pimedad nägid, kurdid kuulsid, haiged said terveks,
tekkisid puuduvad ihuliikmed, mõned kaotasid üleloomulikult kaalu.
Jeesus ütles: "Kes usub minusse, teeb suuremaid tegusid kui mina."
Miks ei võiks sa teha, mida Tony Kemp tegi. Ava meie koduleht ja
vaata tasuta arhiivist meie saateid. Valmistu kohtumiseks Jumalaga!
Ka sina võid käia üleloomulikus reaalsuses.
Naaseme saatesse: "See on üleloomulik!"
Olen põnevil, mis sinuga juhtub, kui Jumala ligiolu tuleb sinna,
kus sa praegu just oled.
Shane oli seitse tundi Taevas, ta nägi nähtamatut maailma.
Nüüd toetub ta oma teenistuses sellele. Räägi ülistuses toimuvast
sõjapidamisest, mida oled uurinud.
Üks asi, mida Jumal selle taevas- käigu ajal näitas, 2 Moosese 32,
kus Mooses oli mäel ja alla tulles kohtus ta Joosuaga, kes ütles:
"Leeris on sõjakisa!". Leeris ülistati kuldset vasikat.
"Ülistama" tähendab "suudlema, lakkuma", nagu koer lakub peremeest.
Kuidas saab suudlemine, lakkumine, ülistamine olla sõjapidamine?
Issand ütles: "Vaimses sfääris kostab see nii." Kui Jumala laps
ülistab, siis vaimses sfääris kõlab see sõjapidamisena.
Ükskõik kas teed seda üksi või teistega koos. Muidugi on ühisel
ülistusel suurem vägi, see võimendub. Aga iga ülistus kõlab
vaimses sfääris sõjapidamisena. Prohvet ütleb: "Ta õpetab mu käsi
lahinguks ja sõrmi sõjaks." Jumal ütles: "Kui inimesed tunneksid
ülistuse väge, võidaksid nad enamiku lahinguid." Kui nad vaid õpiksid,
milline vägi on sõrme nipsutamises või plaksutamises.
Sõna "plaksutama" tähendab heebrea k "nagu trompetit puhuma".
Plaksutamine ja hüüdmine on sama mis trompeti puhumine.
Kui kasutad neid tegevusi ülistuses, kõlab see atmosfääris sõjahäälena.
See häirib vaimset maailma, vähemalt kurjuse maailma.
Samas aktiveerib see inglite sfääri ja Jumal hakkab meie heaks liikuma.
Mis toimub praegu stuudios, nähtamatus maailmas?
Kõikjal on inglid - stuudiopubliku ja meie ümber.
Inglid on televaatajate juures, ükskõik kus nad ka poleks.
Neil on kaasas läbimurre. Issand ütleb, et Ta otsib
teatud tüüpi isikuid. Johannese 4. ptk ütleb, et Isa otsib ülistajaid.
Jumala silmad hulguvad mööda maad, et leida ülistajaid.
Mitte neid, kes ülistustegusid teevad, vaid kelle olemuses see on.
Jumal otsib ülistajaid. Heebrea kirja 2. ptk räägib sellest,
kui Kristuse ihu hakkab ülistama, siis ilmub Jeesus.
Heebrea 2:10-11 ütleb, et Jeesus ilmub ja mida Ta teeb, kui Ta ilmub.
Ta hakkab otsima ülistajaid. Ta kõnnib Jumala laste keskel ja
ja sosistab neile Jumala lunastuslikke nimesid.
Ka praegu kõnnib Jeesus siin. Ta võib olla samal ajal
mitmes kohas, sest Ta on Jumal. Ta sosistab Jumala lunastuslikke
nimesid meile kõrva. - Enamik ei tea neid nimesid. Räägi mõnest.
Jehovah Jireh, Issand meie Varustaja. Siin või televaatajate seas võib
olla mõni üksikema, kellel on rahalisi raskusi. Kui ülistad
Jumalat, ilmub Jeesus ja ütleb sulle: "Tema on Jehoova Jireh,
Issand, sinu Varustaja. Haigetele sosistab Ta: "Ta on Jehoova Rapha."
Neis lunastuslikes nimedes on jõud ja vägi. Sa ei kuule neid oma
füüsilise, vaid vaimse kõrvaga. "Kellel on kõrva, see kuulgu."
Siin om mõeldud vaimset kõrva. Kuula, mida Vaim kogudusele ütleb.
Kui kuuled seda, siis see teenib ja tervendab sind.
Olin Pinevilleis Louisianas, kus oli üks haigete neerudega mees.
Rääkisin, et Jeesus kõnnib vendade seas ja kuulutab Jumala nimesid.
Läksin selle mehe juurde ja ütlesin: Ta kuulutab sulle, sest vajad seda.
Sosistasin talle kõrva: Jehoova Rapha. Ta on Issand, su Ravija."
Järgmisel õhtul tunnistas mees: "Mu neerud ei töötanud.
Arstid ei osanud midagi teha. Käisin nüüd arsti juures ja selgus,
et olukord on täiesti muutunud, mu neerud töötavad."
Suur Arst Jeesus tuli ja andis talle vajaliku lihtsalt sosistades.
Kas Jumal on andnud konkreetseid nimesid selle saate jaoks?
Jah, naine nimega Stephanie on publiku seas või televaataja.
Stephaniel on krooniline koliit. Tal on krooniline soolehaigus.
Issand sosistab sulle "Jehoovah Rapha". Tema on su ravija.
Jumal tervendab sind, Stephanie. Jumal rääkis mulle täna mehest
nimega Jim, kelle hüüdnimi on Jimmy. Sinu ema hüüdis sind J.J.
Issand rääkis, oled ärimees, kellel on suured rahalised raskused.
Issand on lähedal. See ei ole juhus, et täna seda saadet vaatad.
Issand muudab sinu olukorra, homme samal ajal on kõik juba teisiti.
Jumal teeb ime sinu jaoks. Usun, et Issand on siin, et teenida inimesi,
ükskõik millised on vajadused. Miski ei ole võimatu.
Usun, et kui sa räägid, sosistad, laulad Jumala nimesid, siis kõik,
mida Jumala nimi tähendab, mis Jumalas on, see sünnib.
Kas teeksid seda praegu?
Aamen. Halleluuja, Isa me ülistame Sind. Me nõustume nende nimedega.
Oled Jehoova Jireh, meie Varustaja. Oled Jehoova Tsidkenu, meie õigsus.
Oled Jehoova M‘Kaddesh, pühitsus. Oled Jehoova Shalom, oled rahu.
Neile, kes tunnevad end üksi, oled Jehoova Shammah - Issand,
kes on kohal. Neile, kes on lahingus, võitlustes, rünnaku all,
oled Jehoova Nissi. Ta on väejuht. Ta on Jumal, kes toob võidu.
Me ülistame Sind selles paigas. Täname, Issand, et Sinu nimi on
üle kõigi nimede. Kõik teised nimed alistuvad Jeesuse Kristuse nime ees.
Ükskõik milline on su olukord - sellel on nimi. Arst või jurist või
pankur on andnud sellele nime. Kuid Tema nimi on üle kõigi nimede.
Jeshua, Võitu Jeesuse nimel oled sa terve!
Aamen.
Järgmise nädala saates:
Saatekülaline käis Taevases Troonisaalis. Ta õpetati välja
professionaalseks giidiks Troonivööndis, nagu ta ise ütleb.
Tõlge: Merle Ajaots